ཤེས་རབ་ཡེ་ཤེས་གསལ་བ་ཞེས་བྱ་བ་བཞུགས་སོ།།རྒྱ་གར་སྐད་དུ།པྲཛྙཱ་ཛྙཱ་ན་པྲ་ཀཱ་སཾ།

བོད་སྐད་དུ།ཤེས་རབ་ཡེ་ཤེས་གསལ་བ།བླ་མ་དམ་པ་རྣམས་ལ་ཕྱག་འཚལ་ལོ།།གང་ཞིག་ཉི་མའི་འོད་ཟེར་ཤར་བས་པདྨ་ཟུམ་པའི་ནགས་རྣམས་འབྱེད་པར་བྱེད་པ་བཞིན།།ཐམས་ཅད་མཁྱེན་པའི་བདེ
བ་མ་ལུས་འཛིན་པས་མཛེས་པའི་གོ་འཕང་སྐད་ཅིག་ཉིད་ཙམ་གྱིས།།སྐྱེ་བར་ཉིང་མཚམས་སྦྱོར་བའི་འཆིང་བ་གཅོད་ཅིང་འགྲོ་བའི་ལིང་ཏོག་སྐྱོན་རྣམས་སེལ་བར་བྱེད་པ་གང་།།རྒྱལ་བའི་བཀའ་ལུང་དགེ་བའི་བཤེས་གཉེན་ལས་འོངས།།
དེ་ཡིས་རྒྱལ་བའི་འགྲོ་བ་རྟག་ཏུ་ཞི་བར་ཤོག།འཇམ་པའི་རྡོ་རྗེ་ལ་སོགས་རྒྱལ་བའི་སྲས་རྣམས་ཀྱིས།།ཤེས་རབ་ཕུན་ཚོགས་རྟོགས་པའི་ལམ་ནི་སུ་ལ་ཡོད།།སོ་སོའི་སྐྱེ་བོ་དམན་པ་བདག་འདྲའི་བློ་གྲོས་ལ།།ཇི་ལྟར་དྲན་པ་ཙམ་བརྗོད
འདི་ལ་བཟོད་པར་འོས།།སྟོན་པ་དཔལ་ལྡན་རི་ཁྲོད་དབང་ཕྱུག་ཉི་མ་འཆར་ཀའི་རི་ལས་རྙེད་དེ་འོངས་པའི་ལམ།།འདི་ནི་བླ་མ་གསལ་བྱེད་རྒྱལ་བ་ཅན་གྱིས་མངོན་སུམ་ཉིད་དུ་བདག་ལ་བསྟན།།དེ་ནི་དྲི་མ་མེད་པའི་ཡིད་ཀྱིས་འདི་རུ་བཤད་ཀྱི་སྐྱེ།།
བོ་དད་པར་གྱིས།།འདིར་ནི་གང་ཡང་ལུང་དང་རིག་པས་མི་འཐད་པ་དེ་མཁས་པ་རྣམས་ཀྱིས་སྤང་བར་གྱིས།།ཕུང་པོ་ཁམས་དང་སྐྱེ་མཆེད་རྣམས།།དེ་དག་ཡོད་མེད་བརྟགས་པས་སྟོང་།།ཤེས་རབ་ཡེ་ཤེས་ཉིད་དེ་བཞིན།།དེས་ན་
ཤེས་རབ་ཡེ་ཤེས་བཤད།།འདི་ནི་བཅོམ་ལྡན་འདས་ཕུལ་དུ་བྱུང་བ་དམིགས་པ་མེད་པའི་སྙིང་རྗེ་ཆེན་པོ།རྣམ་པ་ཐམས་ཅད་མཁྱེན་པའི་མཆོག་དང་ལྡན་པའི་དེ་བཞིན་ཉིད་བླ་ན་མེད་པ་ཞེས་བྱ་བ།གཞན་གྱི་མིང་ཅན་རང་བཞིན་མེད་པ་ཡིན

ཡང་།སྔོན་གྱི་སྨོན་ལམ་གྱི་ཤུགས་ཀྱི་ནུས་པས་འབད་པ་མེད་པར་ཟུང་དུ་འཇུག་པ།སེམས་ཅན་ཐམས་ཅད་ལ་གཅིག་ཏུ་ཕན་པའི་སྐུ་ལེགས་པར་འཛིན་པས་བསྟན་ཏོ།།བདེ་བ་ཆེན་པོའི་སྦྱོར་བ་ཟབ་པ་དང་རྒྱ་ཆེན་པོ་བསྟན་པའང་སྲིད་པར
འཁྲུལ་པས་འཁྱམས་པའི་སེམས་ཅན་མཐའ་ཡས་པ་ལ་ཕན་འདོགས་པའི་བསམ་པས།སེམས་ཅན་མང་པོ་སྒྲོལ་བའི་ཐབས་སྣ་ཚོགས་དང་ལྡན་པ་རྣམ་པ་སྣ་ཚོགས་པའི་བཀས་ཉན་ཐོས་དང་།རང་སངས་རྒྱས་དང་།ཐེག་པ་ཆེན་པོ
རིམ་པར་མཛད་པ།ཤིན་ཏུ་དད་པས་བླ་མ་དང་།སངས་རྒྱས་དང་།བྱང་ཆུབ་སེམས་དཔའ་ལ་བསྙེན་བཀུར་བྱེད་པའི་ཚངས་པར་སྤྱོད་པའི་ཡིད་ཅན།བློ་ཤིན་ཏུ་དག་པའི་ཤེས་རབ་ཅན།མདོ་སྡེ་དང་།ཆོས་མངོན་པ་དང་།
འདུལ་བ་དང་།སྐྱེས་པའི་རབས་རྟོགས་པས་ལེགས་པར་བཅོས་པའི་བློ་གྲོས་ཅན།སྦྱངས་ཤིང་དུལ་བས་མི་དགེ་བའི་ལས་སྤངས་ནས་དགེ་བའི་ལས་ལ་གནས་ཤིང་སྙིང་རྗེས་འཇུག་པའི་ཡིད་ཅན།འཁོར་བ་ལ་ཞེན་པ་ལས་རྒྱབ
ཀྱིས་ཕྱོགས་པའི་སློབ་མའི་ཕྱིར།དགེ་བའི་བཤེས་གཉེན་དམ་པ་ལ་བརྟེན་པའི་རང་བཞིན་གྱིས་མྱུར་དུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཐོབ་པར་བྱ་བའི་ཕྱིར་དཀྱིལ་འཁོར་དུ་འཇུག་པ་ནས་ཆུ་དང་དབུ་རྒྱན་ལ་སོགས་པ་
སྔོན་དུ་འགྲོ་བས།མཆོག་ཏུ་གྱུར་པའི་ཤེས་རབ་ཡེ་ཤེས་སྟོན་པར་མཛད་དོ།།འོ་ན་ཅིའི་ཕྱིར་འདི་སྟོན་ཏེ།འདོད་ཆགས་ལ་སོགས་པ་ནི་འཁོར་བར་ཡུན་རིང་དུ་ངན་འགྲོར་འཁྱམས་པའི་རྒྱུ་ཡིན་ལ།དེར་ཡང་སེམས་ཅན་རྣམས་ཡུན་

རིང་དུ་ཞེན་ནས་ཡང་བར་སྐྱེ་བར་རྨོངས་པར་གྱུར་ནས།ཆགས་ཏེ་སྡང་བར་བྱེད་པས་སྡིག་པ་མི་དགེ་བའི་ལས་བྱེད་པར་གྱུར་ནས་དུད་འགྲོ་དང་།ཡི་དྭགས་དང་།དམྱལ་བ་ལ་སོགས་པར་སྡུག་བསྔལ་ཆེན
པོ་ཉམས་སུ་མྱོང་བར་འགྱུར་ཞིང་།འདོད་ཆགས་ལ་སོགས་པ་ལ་སྦྱོར་བ་དེ་ལྟ་བུའི་དུག་འཛིན་པ་རྣམས་ལ་འོ་མ་བླུད་པ་བཞིན་དུ་དུག་འཕེལ་བར་མཐོང་བ་མ་ཡིན་ནམ་ཞེ་ན།དེ་ནི་བདེན་ཏེ།དགེ་བའི་བཤེས་གཉེན་དང་བྲལ་བ་རྣམས།
འདོད་ཆགས་ལ་སོགས་པས་དེ་དག་ཆགས་པ་དང་བཅས་ནས་གཅིག་ཏུ་སྡུག་བསྔལ་བར་འགྱུར་རོ།།དེ་ཉིད་ཀྱི་ཕྱིར་ན་ཉན་ཐོས་དང་རང་སངས་རྒྱས་ཀྱི་ཐེག་པ་ལ་སོགས་པ་མང་པོ་བསྟན་པ་ཡིན་ནོ།།གཞན་ཡང་ཤིན་ཏུ་འདོད་ཆགས་དང་བྲལ
བ་རྣམས་འདོད་ཆགས་ལ་སྡང་བས་དེ་ཤིན་ཏུ་སྡུག་བསྔལ་བར་བྱེད་དེ།དེ་དག་གི་དོན་དུ་འདོད་ཆགས་པར་མ་བསྟན་ཏོ།།དེའང་།གང་གིས་འདོད་ཆགས་དང་བྲལ་བ།།སླར་ཡང་ཐེ་ཚོམ་ཟ་བར་འགྱུར།།དེ་དག་འདོད་ཆགས་སྤང་བའི
ཕྱིཕྱིར།།འདོད་ཆགས་བྲལ་བའང་རིགས་མི་བྱ།།ཞེས་གསུངས་པ་དང་།འདོད་ཆགས་བྲལ་བ་ལྟ་བུའི་སྡིག།ཁམས་གསུམ་ན་ནི་གཞན་མེད་པས།།དེ་ཕྱིར་འདོད་ལ་ཆགས་བྲལ་བ།།ཁྱོད་ཀྱིས་ནམ་ཡང་མི་བྱའོ།།ཞེས་བཅོམ་ལྡན
འདས་ཀྱིས་གསུངས་སོ།།གང་ལ་འདོད་ཆགས་ཡོད་ཅིང་འདོད་ཆགས་དང་བྲལ་བ་མ་ཡིན་པ་དེ་དག་ལ་འདོད་ཆགས་ཆེན་པོ་བསྟན་ཏེ།དེ་སྐད་དུའང་།འདོད་ལ་འབའ་ཞིག་སྤྱོད་པའི་ཡུལ།།འདོད་ཆགས་བྲལ་བས་འགའ་སྤངས་ཏེ།།

དྲི་མེད་བློ་ཡི་རྣལ་འབྱོར་པས།།མི་ལེན་སྤོང་བར་མི་བྱེད་དོ།།ཞེས་གསུངསོ།།དཔལ་མདའ་བསྣུན་གྱི་ཞལ་སྔ་ནས་ཀྱང་།ཁ་ཅིག་ཡུལ་རྣམས་འདོར་བྱེད་ཅིང་།།ཁ་ཅིག་ཡུལ་གྱིས་འཆིང་བར་བྱེད།།ལ་ལ་ཡུལ་དེ་ཉིད་ཀྱིས་ནི།།མི་མཆོག
བྱང་ཆུབ་འཐོབ་པར་བྱེད།།ཅེས་གསུངས་སོ།།དེ་ལྟ་བས་ན་འདོད་ཆགས་ཅན་གྱི་སེམས་ཅན་རྣམས་འདོད་ཆགས་དང་བྲལ་བ་ལ་འཛུད།འདོད་ཆགས་དང་བྲལ་བ་དག་འདོད་ཆགས་པར་མ་ལའོ།།འདོད་ཆགས་པར་མ་དག་འདོད་ཆགས།།
ཆེན་པོ་ལ་དགོད་དོ།།དེ་བས་ན་སེམས་ཅན་མཆོག་ཏུ་གྱུར་པའི་དབང་དུ་མཛད་ནས་བླ་ན་མེད་པ་ཤིན་ཏུ་ཟབ་པའི་ཤེས་རབ་ཡེ་ཤེས་འདི་བསྟན་ཏོ།།འདིར་ཡང་བཅོམ་ལྡན་འདས་ཀྱིས།དུག་གི་དུམ་བུ་གང་ཞིག་གིས།།སྐྱེ་བོ་ཐམས་ཅད
འཆིར་འགྱུར་བ།།དུག་གི་དེ་ཉིད་ཤེས་གྱུར་ན།།དུག་གིས་དུག་ཉིད་སེལ་བར་བྱེད།།ཅེས་གསུངས་སོ།།གཞན་དག་ནས་ཀྱང་།འདོད་ཆགས་ནི་བྱང་ཆུབ་ཀྱི་ཡན་ལག་གོ།།ཞེ་སྡང་ནི་བྱང་ཆུབ་ཀྱི་ཡན་ལག་གོ།།ཞེས་བྱ་བ་ལ་སོགས་པ
འབྱུང་ངོ་།།ཡེ་ཤེས་གྲུབ་པ་ལས་ཀྱང་།དཔེར་ན་བཅུད་ཀྱིས་ཕུག་པའི་ཟངས།།མཛེས་པའི་གསེར་དུ་འགྱུར་བ་བཞིན།།ཡེ་ཤེས་བཅུད་ཀྱིས་ཕུག་པས་ན།།ཉོན་མོངས་དགེ་བར་བྱེད་པ་ཡིན།།ཞེས་གསུངས་པས་སོ།།དེས་ན་
ཕུང་པོ་ནི་ལྔ་སྟེ།གཟུགས་དང་།ཚོར་བ་དང་།འདུ་ཤེས་དང་།འདུ་བྱེད་དང་།རྣམ་པར་ཤེས་པ་ཞེས་བྱ་བ་ཡིན་ལ།རྣམ་པར་སྣང་མཛད་དང་།རིན་ཆེན་འབྱུང་ལྡན་དང་།སྣང་བ་མཐའ་ཡས་དང་།དོན་ཡོད་གྲུབ་པ་དང་།མི་བསྐྱོད

པ་རྣམ་པར་དག་པའོ།།སྐྱེ་མཆེད་བཅུ་གཉིས་ནི་དབང་པོ་དྲུག་དང་ཡུལ་དྲུག་གོ།།ཁམས་བཅོ་བརྒྱད་ནི་མིག་གི་ཁམས་དང་།གཟུགས་ཀྱི་ཁམས་དང་།མིག་གི་རྣམ་པར་ཤེས་པའི་ཁམས་དང་།དེ
བཞིན་དུ་རྣ་བའི་རྣམ་པར་ཤེས་པའི་ཁམས་ལ་སོགས་པའང་ཤེས་པར་བྱའོ།།འབྱུང་བ་ཆེན་པོ་བཞི་ནི་སའི་ཁམས་དང་།ཆུའི་ཁམས་དང་།མེའི་ཁམས་དང་།རླུང་གི་ཁམས་ཏེ།རང་གི་མཚན་ཉིད་འཛིན་པའི་ཕྱིར་ན་ཁམས་
ཡིན་ནོ།།ཡོད་པ་དང་མེད་པའི་རྟོག་པས་སྟོང་པའི་ཕྱིར་མཐའ་བཞི་དང་བྲལ་བ་སྟེ།མ་སྐྱེས་པ་དང་།མི་འཇིག་པ་དང་།རང་བཞིན་མེད་པར་ཤེས་པ་ལ་ཤེས་རབ་ཅེས་བརྗོད་དོ།།དེའང་།གང་ཞིག་རྐྱེན་ལས་སྐྱེས་པ་དེ་མ་སྐྱེས།།
དེ་ལ་་སྐྱེ་བའི་རང་བཞིན་ཡོད་མ་ཡིན།།རྐྱེན་ལ་རག་ལས་གང་དེ་སྟོང་པ་ཉིད།།གང་གིས་སྟོང་ཉིད་ཤེས་དེ་བག་ཡོད་ཡིན།།ཞེས་གསུངས་པ་དང་།དེ་ཁོ་ན་ཉིད་ལ་འཇུག་པ་ལས་ཀྱང་།གང་ཞིག་སྤྲོས་བཅས་ཀུན་གྱི་ཡུལ་མིན་པ།།།
དེདེ་ནི་ངག་གི་ཡུལ་ཡང་མ་ཡིན་ནོ།།རྡོ་རྗེ་འཛིན་པས་རིག་པ་དེ་ཉིད་ལ།།ཤེས་རབ་ཅེས་བྱར་ཡོངས་སུ་བསྒྲགས་པ་ཡིན།།ཞེས་གསུངས་སོ།།དེ་ཉིད་ཀྱི་ཕྱིར་རྟེན་ཅིང་འབྲེལ་བར་འབྱུང་བའི་སེམས་སྣ་ཚོགས་པ་བདེ་བ་ཆེན་པོ་རང་གིས།།
རིག་པ་ཙམ་སྟེ།དམིགས་པ་མེད་པའི་སྙིང་པོ་ཆེན་པོ་ཞེས་བྱ་བ་དང་།མིང་གཞན་པ་ཅན་གྱི་ཤེས་རབ་ཡེ་ཤེས་ཡིན་ནོ།།ཤེས་རབ་ཀྱང་དེ་ཡིན་ལ་ཡེ་ཤེས་ཀྱང་དེ་ཡིན་པས་ཚིག་བསྡུས་པའོ།།བླ་མ་དམ་པའི་ཞལ་སྔ་ནས་ཀྱང་།

མཁས་པས་ཀུན་རྟོག་སྤངས་ན་ནི།།རྣམ་ཀུན་བདེ་བའི་དེ་ཉིད་མིན།།སྟོང་ཉིད་བདེ་བའི་དེ་ཉིད་མིན།།བསམ་མི་ཁྱབ་མིན་བདེ་བ་མིན།།ཞེས་གསུངས་པ་དང་།རྣམ་པ་མངོན་སུམ་བྱང་ཆུབ་སྟེ།།བསམ་པ་མེད་པའི་བློ་ཆེན་པོ།།
གཞན་ཡིན་ན་ནི་ལོང་བར་འགྱུར།།གཞན་མ་ཡིན་ནའང་བེམས་པོར་འགྱུར།།ཞེས་གསུངས་སོ།།བཅོམ་ལྡན་འདས་ཀྱིས་ཀྱང་།འབྱུང་ཆེན་ལས་བྱུང་བདེ་བ་ནི།།བདེ་བ་དེ་ཉིད་ཁོ་ན་མིན།།ཞེས་གསུངས་པ་དང་།གཞན་ཡང་།།
བདེ་བ་དཀར་པོ་བདེ་བ་གནག།ཀུནྡུ་རུ་སྐྱེས་བདེ་བར་དྲན།།བདེ་བ་དངོས་པོ་དངོས་མེད་པ་དེ།།ཞེས་བྱ་བ་ལ་སོགས་པ་རྒྱས་པར་གསུངས་སོ།།དེ་ཉིད་ནི་རྣམ་པ་ཐམས་ཅད་ཀྱི་མཆོག་དང་ལྡན་པའི་སྟོང་པ་ཉིད་བཅོམ་ལྡན་འདས་མ་ཤེས་
རབ་ཀྱི་ཕ་རོལ་ཏུ་ཕྱིན་མ་སྟེ།ལས་ཀྱི་ཡན་ལག་མའི་གཟུགས་ཀྱིས་ཐམས་ཅད་དུ་གནས་པ་ཡིན་ནོ།།དེ་སྐད་དུའང་།ཀུན་ནས་ཐར་པ་འདོད་པ་ཡིས།།དོན་དམ་དག་ལ་གང་གནས་པ།།ཀུན་རྫོབ་ཀྱི་ནི་ལུས་འཛིན་པའི།།ཤེས་རབ་ཕ
རོལ་ཕྱིན་བསྟེན་བྱའོ།།ཞེས་གསུངས་པ་དང་།ཨེ་སི་ཆ་བྱད་བཟང་པོ་གང་།།དབུས་སུ་བྃ་གྱིས་རྣམ་པར་བརྒྱན།།བདེ་བ་ཀུན་གྱི་གནས་ཡིན་ཏེ།།སངས་རྒྱས་རིན་ཆེན་ཟ་མ་ཏོག།ཅེས་བཅོམ་ལྡན་འདས་ཀྱིས་ཀྱང་གསུངས་པའི་ཕྱིར།
འདི་ཉིད་ནི་ཡང་དག་པར་རྫོགས་པའི་བྱང་ཆུབ་སྒྲུབ་པའི་ཐབས་དམ་པ་དང་པོར་བྱ་བ་ཡིན་པས།དོག་པ་མེད་པའི་ཡིད་ཀྱིས་འགྲོ་བ་ཐམས་ཅད་འདོན་པའི་བསམ་པས་སྙིང་རྗེ་ཆེན་པོའི་རོས་ཆགས་པའི་བདེ་བ་ཡང་དག་པའི་དབང་བསྐུར་ཞིང

རྗེས་སུ་གནང་བས་ཇི་སྐད་གསུངས་པའི་ཤེས་རབ་དམ་ཚིག་ཅན་མན་ངག་ཇི་ལྟ་བ་བཞིན་བསྟེན་པར་བྱའོ།།དེ་སྐད་དུའང་།ཐབས་གཞན་གྱིས་ནི་སངས་རྒྱས་མིན།།འགྲོ་བ་གསུམ་ནི་དག་པ་ཉིད།།དེ་ཕྱིར།
ཡིད་ཀྱིས་བྲལ་བ་རུ།།ཁྱོད་ཀྱིས་ནམ་ཡང་མི་བྱའོ།།ཞེས་གསུངས་པ་དང་།འདི་དེ་སངས་རྒྱས་ཐམས་ཅད་ཀྱི།།རིག་མའི་བརྟུལ་ཞུགས་བླ་ན་མེད།།རྨོངས་པ་གང་ཞིག་འདའ་བྱེད་ན།།དེ་ལ་མཆོག་གི་དངོས་གྲུབ་མེད།།ཅེས་གསུངས་སོ།།
འོ་ན་འདི་ཇི་ལྟར་འཐད་པར་འགྱུར་ཏེ།ལས་ཀྱི་ཕྱག་རྒྱ་ཁྲོ་རྒུ་ཅན།།སྡིག་ཅན་གཡོན་མ་འཇིགས་རུང་མ།ཐག་རིང་ཡོངས་སུ་སྤང་བར་བྱ།།ཞེས་བྱ་བ་དང་།གཞན་ཡང་ཨ་ར་ལི་ལས་ཀྱང་།མི་ཡི་བུ་མོ་འཇིགས་ཚུལ་ཅན།།དེ་ཡིས་ཡེ་ཤེས
འཇིག་པར་ངེས།།ཞེས་གསུངས་པ་དང་།ཡེ་ཤེས་གྲུབ་པ་ལས་ཀྱང་།དབང་པོ་གཉིས་འབྱུང་བདེ་བ་ནི།།དེ་ཉིད་ཡིན་ཞེས་སྐྱེ་ན་སྨྲ།།དེ་ཡང་བདེ་བ་ཆེན་པོ་རུ།།རྒྱལ་བ་མཆོག་གིས་མ་གསུངས་སོ།།ཞེས་བྱ་བ་ལ་སོགས་པར་གསུངས་པས།
ལས་ཀྱི་ཕྱག་རྒྱ་ནི་ལྷན་ཅིག་སྐྱེས་པའི་རང་བཞིན་མ་ཡིན་པས་སྤང་བར་བྱ་བའི་ཕྱིར་རོ་ཞེ་ན།བདེན་ཏེ།ལས་ཀྱི་ཕྱག་རྒྱ་བཅོས་མ་ཡིན་པའི་ཕྱིར་རོ།།འདི་ལྟར་ལས་ནི་བྱ་བ་སྟེ།ལུས་དང་།ངག་དང་།སེམས་ཀྱི་བསམ་པའི་མཚན་ཉིད་ཅན་ཏེ།
དེ་མཚོན་པའི་ཕྱག་རྒྱ་བརྟག་པའི་ངོ་བོ་ཉིད་ལ་ལས་ཀྱི་ཕྱག་རྒྱ་ཞེས་བརྗོད་དེ།ཆོས་ཀྱི་ཕྱག་རྒྱ་ནི་བཅོས་མ་མ་ཡིན་པའི་ཕྱིར་མཚན་ཉིད་ཐ་མི་དད་པས་ཐ་དད་པ་མ་ཡིན་ནོ།།ཕྱག་རྒྱ་ཆེན་པོ་ནི་རང་བཞིན་མེད་པར་རྟོགས་པའི་མཚན་ཉིད་ཅན་ཏེ།དེ་ནི

མ་བཅོས་པའོ།།དེ་ནི་བཅོས་མའི་ཤེས་རབ་ཡེ་ཤེས་ཙམ་གྱིས་ཆུ་བོའི་རྒྱན་བཞིན་དུ་རྒྱུན་མི་འཆད་པའི་བདེ་བ་ཆེན་པོའི་ངོ་བོ་ཉིད་རྣམ་པ་ཐམས་ཅད་དུ་བླ་ན་མེད་པའི་དེ་བཞིན་ཉིད་ཀྱི་དེ་ཁོ་ན་ཉིད་འཇིག་པ་མེད་པ་ཐམས་ཅད་མཁྱེན་པའི་ཡེ་ཤེས་སྐྱེ་བ
་ཡིན་པ་ཁོ་ནའོ།།དེ་ཉིད་ཀྱི་ཕྱིར་ཀླུ་སྒྲུབ་ཀྱི་ཞལ་སྔ་ནས་ཀྱང་རྒྱུ་མཐུན་པའི་འབྲས་བུར་བསྟན་ཏེ།ལྷན་ཅིག་སྐྱེས་པར་བསྟན་པའང་ལྷན་ཅིག་སྐྱེས་པའི་གྲིབ་མའི་རྗེས་སུ་བྱེད་པའི་ཕྱིར་རོ།།དེ་ལྟར་ཁོ་བོའི་བླ་མའི་ཞལ་སྔ་ནས་ཀྱང་།ཕྱག་རྒྱ་ཆེན
པོ་མི་ཤེས་པར།།ལས་ཀྱི་ཕྱག་རྒྱ་གཅིག་བསྒྲུབ་པ།།དེ་ཉིད་བརྒྱུད་པ་ལས་ཉམས་ནས།།རྣལ་འབྱོར་པ་དེ་དུ་འབོད་འགྲོ།།ཞེས་གསུངས་སོ།།འོ་ན་ཇི་ལྟར།ཐབས་གཞན་གྱིས་ནི་འཚང་མི་རྒྱ།།ཞེས་ལས་ཀྱི་ཕྱག་རྒྱ་འདི་ཉིད་ལས་གདོན
མི་ཟ་བར་སངས་རྒྱས་རིན་ཆེན་ཟ་མ་ཏོག་ཏུ་བསྟན་ཞེ་ན།དེ་ནི་མི་འཐད་པའང་མ་ཡིན་ཏེ།།ཆགས་པ་ཆེན་པོ་ཞེས་བྱ་བ་ནི་ཕྱག་རྒྱ་ཆེན་པོ་བདེ་བ་མཐའ་ཡས་པའི་རང་བཞིན་དངོས་པོ་ཐམས་ཅད་ཀྱི་ངོ་བོ་ཉིད་ཆགས་པ་ཆེན་པོ་པ་སྟེ།སྟོང་པ་ཉིད་དང
སྙིང་རྗེ་གཉིས་ཟུང་དུ་འཇུག་པའི་ངོ་བོ་ཉིད་འདོད་ཆགས་ཉིད་ལ་འདོད་ཆགས་ཉིད་གསལ་བ་རབ་ཀྱི་མཐར་ཐུག་པ་ཉིད་ལ་བདེ་ཞིང་ཆགས་པ་སྟེ།དེའང་ལས་ཀྱི་ཕྱག་རྒྱ་མ་གཏོགས་པར་ཉམས་སུ་མི་མྱོང་བས་མངོན་སུམ་དུ་བསྟན་པར་མི་ནུས་ལ།
ཆེན་ལོ་རབ་ཀྱི་མཐར་ཕྱིན་པའང་གོམས་པ་དང་བླ་མ་དམ་པའི་མན་ངག་གིས་འཐོབ་པར་འགྱུར་བའི་ཕྱིར་དང་པོར་ལས་ཀྱི་ཕྱག་རྒྱ་བསྟན་པ་ལ་འགལ་བ་མེད་དོ།།བླ་མ་དམ་པའི་མན་ངག་འདིར་ཡང་།ལས་ཀྱི་ཕྱག་རྒྱ་ལེགས་བསྒྲུབས་ནས།།ཆོས

ཀྱི་ཕྱག་རྒྱ་རྣམ་པར་བསྒོམ།།དེའི་སྟེང་ཕྱག་རྒྱ་ཆེན་པོ་སྟེ།།གང་ལས་དམ་ཚིག་འབྱུང་བའོ།།ཞེས་འབྱུང་ངོ་།།དགའ་བ་ཙམ་པོ་དེ་ལ་རྒྱུ་མཐུན་པའི་འབྲས་བུ་རུ།དེ་ལྟར་སློབ་དཔོན་གྱིས་ཕྱག་རྒྱ་བཞིར།
གང་ཞིག་གསུངས་པ་དང་།རྣམ་པར་སྨིན་པ་དང་།དྲི་མ་མེད་པའི་འབྲས་བུ་དང་།དེ་ནས་རིམ་གྱིས་སྐྱེས་བུ་བྱེད་པ་ལྟར་ཡང་འགྱུར་རོ།།བླ་མ་དམ་པས་ཀྱང་།ལས་ཀྱི་ཕྱག་ཀྱི་རྣམ་སྣ་ཚོགས།།རྣམ་སྨིན་ལས་བྱུང་ཆོས་ཕྱག་རྒྱ།།
མཚན་ཉིད་བྲལ་བ་ཕྱག་རྒྱ་ཆེ།།རྣམ་ཉིད་དམ་ཚིག་ཕྱག་རྒྱ་ཡིན།།ཞེས་བྱ་བ་གསུངས་སོ།།དེ་ལ་ཕྱག་རྒྱ་ཆེན་པོ་མ་གཏོགས་པའི་ཕྱག་རྒྱ་རེ་རེ་ལའང་དགའ་བ་བཞི་བཞི་འབྱུང་བའི་ཕྱིར་ལས་ཀྱི་ཕྱག་རྒྱ་ཡན་ལག་མ་དང་།དགའ་བ་བཞི།།
དང་།སྐད་ཅིག་མ་བཞིའི་གྲངས་བཞིན་དུ་མན་དག་གིས་རྟོགས་པར་བྱའོ།།སྣ་ཚོགས་པས་ན་མགྲིན་སྣ་ཚོགས།།ནོར་བུའི་ནང་དུ་བདེ་སྨིན་པ།།བླ་མས་དེ་ཉིད་ཤེས་པར་བྱ།།དགའ་བྲལ་རྣམ་པར་ཉེད་པའོ།།ཞེས་གསུངདྲ་པ་དང་།།
གསུང་རབ་ལས་ཀྱང་།འཁྱུད་དང་འོ་བྱེད་ལ་སོགས་པ།།རྣམ་པ་སྣ་ཚོགས་དུ་མར་བརྗོད།།རྣམ་སྨིན་དེ་ལས་ལྡོག་པ་སྟེ།།བདེ་བའི་ཡེ་ཤེས་ལ་སྤྱོད་པའོ།།བདག་ནི་བདེ་ལ་སྤྱོད་དོ་ཞེས།།རྣམ་པར་ཉེད་པ་སྤྱོད་པར་བཤད།།ཅེས་གསུཿ
པའོ།།དེ་ལྟ་བས་ན་མཆོག་དགའ་དང་དགའ་བྲལ་གྱི་དབུས་ན་གནས་པ།བཙན་ཐབས་པའི་དབང་དང་ཡོག་པའི་དབང་སྤངས་པ།འདོད་ཆགས་དང་འདོད་ཆགས་པར་བྲལ་བས་ད